stanford-oval/wikipedia huggingface dataset:
เจ็ดนางฟ้า

เจ็ดนางฟ้า เป็นตำนานปรัมปราของจีนว่าด้วยงานประเพณีใน วันที่ 7 เดือน 7 (จีน: 七夕; พินอิน: qī xī; แปลว่า ราตรีแห่งเลขเจ็ด) ตามปฏิทินแบบจีน เป็นที่มาของประเพณี ทานาบาตะ ในญี่ปุ่น และประเพณี Chilseok (칠석) ในเกาหลี ซึ่งมีการโยงตำนานนี้กับสถานที่ในภูเขาคึมกังซาน (ภูเขาเพชร) ที่ว่ากันว่าเป็นจุดที่นางฟ้าลงมาเล่นน้ำด้วย เทศกาลวันดังกล่าวเปรียบได้ว่าเป็นวันแห่งความรักในประเพณีจีน ช่วงเวลาแห่งประเพณีนี้คือเมื่อดวงดาวในสามเหลี่ยมฤดูร้อนโคจรขึ้นสูงเหนือศีรษะ ดาวสำคัญในสามเหลี่ยมฤดูร้อนที่เกี่ยวข้องกับตำนานนี้ คือดาวอัลแทร์ และดาวเวกา
นักวิชาการส่วนหนึ่งเชื่อว่า ตำนานเจ็ดนางฟ้าของจีนนี้ (ซึ่งเล่าขานกันในเกาหลี เวียดนาม และญี่ปุ่นด้วย) สามารถสืบกันได้กับนิทานเรื่องพระสุธนมโนห์รา ซึ่งเล่ากันแพร่หลายในไทย ลาว และอินโดนีเซีย โดยมีแก่นเรื่องคล้ายคลึงกันและทำให้เห็นได้ว่า น่าจะมาจากแหล่งเดียวกัน กล่าวคือ เป็นเรื่องของผู้หญิงเจ็ดคน (หรือแปดคนในตำนานบางฉบับของเกาหลี) ที่มีความสามารถมากกว่ามนุษย์ คือ บินได้ด้วยเครื่องช่วยบางอย่าง (ปีกและหางของกินรี และอาภรณ์เทพธิดาของนางฟ้าทั้งเจ็ด) ลงมายังโลกมนุษย์เพื่อเล่นน้ำ น้องสาวคนเล็กสุดและสวยที่สุดของนางเหล่านี้ถูกมนุษย์ผู้ชายจับได้และยึดอุปกรณ์ช่วยบินไว้ (ในบางตำนาน ผู้จับได้เป็นตัวพระเอกเอง บางตำนานเป็นนายพรานซึ่งนำไปถวายพระเอกที่เป็นเจ้าเหนือหัวของตน) นางเอกจึงยอมแต่งงานกับมนุษย์ แต่ต่อมามีเหตุให้นางเอกต้องใช้อุปกรณ์ทิพย์บินหนีจากโลกมนุษย์คืนไปสู่ถิ่นเดิมของนาง และพระเอกต้องเริ่มต้นผจญภัยเพื่อตามหาตัวนางคืน เรื่องดังกล่าวมีจารึกเป็นภาพสลักไว้ที่ บุโรพุทโธ  ในอินโดนีเซีย เนื่องจากเชื่อว่าเป็นอดีตชาติหนึ่งของพระพุทธเจ้า และพระเถระชาวเชียงใหม่ได้รจนาไว้เป็นภาษาบาลีใน ปัญญาสชาดก ซึ่งนักวิชาการเชื่อว่าแต่งขึ้นระหว่างปี พ.ศ. 2000-2020 ด้วย โดยให้ชื่อเรื่องว่า สุธนชาดก
เรื่องย่อของตำนาน (จีน)

ตำนานเจ็ดนางฟ้า บางครั้งก็เรียกว่า ตำนานรักหนุ่มเลี้ยงวัวกับสาวทอผ้า กล่าวถึงหนุ่มเลี้ยงวัวคนหนึ่งชื่อ หนิวหลาง (จีน: 牛郎; พินอิน: niú láng; แปลตรงตัวว่า เด็กเลี้ยงวัว หมายถึงดาวอัลแทร์) บังเอิญไปพบนางฟ้าเจ็ดองค์เสด็จลงจากสวรรค์เพื่อมาเล่นน้ำในทะเลสาบ วัวตัวหนึ่งของเขากระซิบบอกวิธี เขาจึงไปขโมยเสื้อผ้าของพวกนางมาแล้วคอยเฝ้าดู เมื่อนางฟ้าทั้งเจ็ดองค์เล่นน้ำเสร็จแล้วหาเสื้อผ้าของตนไม่พบ จึงให้น้องสาวคนสุดท้องชื่อ จือหฺนวี่ (จีนตัวย่อ: 织女; จีนตัวเต็ม: 織女; พินอิน: zhī nǚ; แปลตรงตัวว่า หญิงทอผ้า หมายถึงดาวเวกา) เพื่อมาเจรจาขอเสื้อผ้าคืน หนิวหลางขอให้นางแต่งงานกับเขา และนางก็ยินยอม นางฟ้าผู้พี่ทั้งหมดจึงได้กลับคืนสู่สวรรค์ ส่วนจือหนี่ได้อาศัยอยู่กับหนิวหลาง และเป็นภรรยาที่ดียิ่ง หนิวหลางรักนางมาก ทั้งสองมีบุตรด้วยกัน 2 คน จือหนี่มีฝีมือในการทอผ้า ผ้าที่นางทอจะมีสีสันสวยงามไม่มีผู้ใดทัดเทียมได้ พวกเขานำไปขายได้เงินดีและมีชีวิตที่ดี
เง็กเซียนฮองเฮาผู้เป็นมารดาของเหล่านางฟ้า เมื่อได้ทราบว่าบุตรสาวของตนไปแต่งงานกับคนธรรมดาก็กริ้วโกรธ ออกคำสั่งให้จือหนี่กลับสู่สวรรค์ ฝ่ายหนิวหลางเมื่อกลับมาพบภรรยาของตนหายตัวไปก็เศร้าโศกเสียใจ ทันใดนั้นวัวของเขาก็เอ่ยคำพูดออกมาอีกครั้ง บอกให้หนิวหลางฆ่าตนเสีย แล้วเอาหนังคลุมร่างเพื่อจะได้ไปสวรรค์ตามหาภรรยาได้ หนิวหลางฆ่าวัวด้วยน้ำตา ครั้นเมื่อเอาหนังมาคลุมร่างเขากับบุตรทั้งสองก็เหาะไปยังแดนสวรรค์ตามหาจือหนี่ เง็กเซียนฮองเฮาพบพวกเขาขึ้นมาบนสวรรค์ก็โกรธ ดึงปิ่นปักผมของนางออกมาแล้วกรีดท้องฟ้าออกกลายเป็นแม่น้ำกว้าง ทำให้คู่รักทั้งสองต้องแยกจากกันตลอดกาล (แม่น้ำนั้นบนโลกรู้จักในชื่อ ทางช้างเผือก ซึ่งกั้นขวางระหว่างดาวอัลแทร์กับดาวเวกา) จือหนี่เฝ้าแต่ทอผ้าคอยอยู่ฟากหนึ่งของแม่น้ำอย่างเศร้าสร้อย ขณะที่หนิวหลางดูแลบุตรสองคนของพวกเขา (คือดาวข้างเคียงในกลุ่มดาวเดียวกัน ได้แก่ β อินทรี และ γ อินทรี)
ทว่ามีเพียงวันเดียวในรอบปี ที่เหล่านกกระเรียนจะมาเรียงตัวกันด้วยความเมตตาสงสาร เป็นสะพานข้ามแม่น้ำเพื่อให้คนทั้งสองสามารถข้ามมาพบกัน (เรียกว่า 鵲橋 Que Qiao ฉวีเฉียว หรือสะพานนกกระเรียน) สะพานทอดข้ามดาวเดเน็บในกลุ่มดาวหงส์ ทำให้จือหนี่ หนิวหลาง และลูก ๆ มาพบกันได้ในวันที่ 7 เดือน 7 ของปี เพียงวันเดียวเท่านั้น
เล่ากันว่าถ้ามีฝนตกในคืนแห่งเลขเจ็ด นั่นคือน้ำตาของหนิวหลางและจือหนี่ที่ร่ำไห้กับความรันทดในชีวิตของตน
ดูเพิ่ม

สามเหลี่ยมฤดูร้อน
| ด ค กเทศกาลต่าง ๆ ในวัฒนธรรมจีน |
| --- | --- |
 ตรุษจีน (เดือน 1)  เช็งเม้ง (เดือน 3)  ไหว้บ๊ะจ่าง (เดือน 5)  เจ็ดนางฟ้า (เดือน 7)  สารทจีน (เดือน 7)  เทศกาลพ้อต่อ (เดือน 7)  ไหว้พระจันทร์ (เดือน 8)  กินเจ (เดือน 9)  ตังโจ่ย (เดือน 11)
อัฒรุต คงราศรี

| อัฒรุต คงราศรี |
| --- | --- |
เกิด: 1 กันยายน พ.ศ. 2525 (42 ปี) วิวัฒน์ คงราศรี
อาชีพ: นักแสดง, ผู้จัดการบริษัทจัดจำหน่ายยารักษาโรค
ผลงานเด่น: ชิน - สี่แพร่ง, ห้าแพร่ง (2551,2552)  ชิน - พี่มากพระโขนง (2556)
อัฒรุต คงราศรี (ชื่อเล่น : เชน) เป็น นักแสดงชาวไทย และยังเป็นตัวแทนยาของบริษัท เบอริงเกอร์ อินเกลไฮม์ (ไทย) จำกัด, ผู้จัดการทีมร้านขายยาทั่วประเทศ บริษัท แปซิฟิค เฮลธ์แคร์ (ไทยแลนด์)  เชนเป็นหนึ่งในนักแสดงคู่บุญของผู้กำกับ บรรจง ปิสัญธนะกูล โดยผู้กำกับกล่าวแซวถึงเชนว่าเป็นนักแสดงที่มีฝีมือ แต่มักมีปัญหาการเรียบเรียงประโยคพูดที่ยาว ๆ
ผลงาน > ภาพยนตร์

สี่แพร่ง รับบท ชิน (แพร่งคนกลาง) (2551)
ห้าแพร่ง รับบท ชิน (แพร่งคนกอง) (2552)
ความจำสั้น แต่รักฉันยาว รับบท แจน (2552)
กวน มึน โฮ รับบท ชิน (รับเชิญ) (2553)
รัก 7 ปี ดี 7 หน รับบท ผู้โดยสาร BTS (ตอน 14) (รับเชิญ) (2555)
พี่มากพระโขนง รับบท ชิน (2556)
ร่าง รับบท หมอเชน (2557)
นโม โอเค รับบท พระน้อย (2558)
you & me xxx รับบท โค๊ดเบิ้ล (2560)
แช่ง รับบท เม้ง (เมียแช่ง) (2561)
The ABCs of Death (ตอน "N is for Nuptials") รับบท เชน (2556)
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี | ละคร | แสดงเป็น | หมายเหตุ |
| 2557 | ลูกไม้ของพ่อ ในม่านเมฆ | ปลัดสิงโต | ช่อง 3 |
| 2558 | I Wanna Be Sup'Tar วันหนึ่งจะเป็นซุปตาร์ | บอยแบนด์ | ช่อง จีเอ็มเอ็ม 25 |
| 2558 | รหัสปริศนา Code hunter | จ่าตัน | ช่อง 7 |
| 2560 | ชะนีผีผลัก | ยิป | ช่องเวิร์คพอยท์ |
| 2561 | รักพลิกล็อก | (รับเชิญ) | ช่อง 3 |
| Bangkok love stories “Hey You!” | สมเกียรติ | จีเอ็มเอ็ม 25 และ เน็ตฟลิกซ์ |  |
| 2562 | เฮฮาเมียนาวี | หัก ห้อโลหิต | ช่อง 3 |
| 2564 | ห้องสุดท้ายหมายเลข 6 | บิ๊ก | ช่องวัน 31 |
ผลงาน > ละครซีรีส์

| ละครซีรีส์ |
| --- | --- | --- | --- |

| ปี | ละคร | แสดงเป็น | หมายเหตุ |
| 2552 | สายลับเดอะซีรีส์ กับ 24 คดีสุดห้ามใจ | คุณชายไชโย | ตอน มรดกอลวน..ลีลาศอลเวง (รับเชิญ) |

| 2552 | หมวดโอภาส | เชน | ตอน เจ้าแม่ไทรทอง ตอนที่ 2 (รับเชิญ) |
| 2556 | Forward ท้าเวลา พลิกอนาคต | เคน | ตอน 'เคน' กรรมเวลา (รับเชิญ) |
| 2557 | เซน...สื่อรักสื่อวิญญาณ | แป๋ง | ตอน ห้องพระผีสิง (รับเชิญ) |
| 2560 | 7 วันจองเวร 2 | หมอเอก | ตอน ต่อตัด สัมผัสผวา (รับเชิญ) |
ผลงาน > โฆษณา

ดีเจอ้น SPY Wine (2545)
ผลงาน > ผลงานเพลง

ขอมือเธอหน่อย (Cover Version) Ost.พี่มากพระโขนง
ผลงาน > ผลงาน MV

สวัสดีเจ้า - ลานนา คัมมินส์ (2547)
สวย เนอสเซอรี่ซาวด์ (2547)
หากตอนนี้เธอยังไม่เกิด Taxi (2548)
MV เพลง ขอมือเธอหน่อย (Cover Version) ประกอบภาพยนตร์ พี่มากพระโขนง
เพราะหัวใจไม่มีปาก : Status Single
แค่ล้อเล่น : ป้าง นครินทร์ กิ่งศักดิ์ อัลบั้ม กลางคน
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
แหล่งข้อมูลอื่น

อัฒรุต คงราศรี ที่เอกซ์ (ทวิตเตอร์)
อาริษา วิลล์

| อาริษา วิลล์ |
| --- | --- |

สารนิเทศภูมิหลัง
เกิด: 27 พฤศจิกายน พ.ศ. 2528  (38 ปี) อริษา วิลล์
อาชีพ: นางแบบ, นักแสดง
ผลงานเด่น: รักสุดขั้ว (2547)   หยดน้ำในตะวัน (2547)   หลงเงาจันทร์ (2549)   รหัสริษยา (2550)   กระบือบาล (2555)   เกิดเป็นหงส์ (2555)   มายาสีมุก (2556)   ปีกมงกุฎ	(2557)
อาริษา วิลล์ ชื่อเล่น ลูกตาล เกิดวันที่ 27 พฤศจิกายน พ.ศ. 2528 เป็นนักแสดงลูกครี่งไทย-อเมริกา ได้รับรางวัลรองชนะเลิศอันดับหนึ่งดัชชี่เกิร์ล จากการประกวดดัชชี่บอยแอนด์เกิร์ล ปี ค.ศ. 2000 มีส่วนสูง 172 เซนติเมตร จบการศึกษาจาก คณะรัฐศาสตร์ มหาวิทยาลัยเฉลิมกาญจนา
ผลงาน > ผลงานละครโทรทัศน์

ผลงานละครทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปีพ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2546 | บ่วงเล่ห์เสน่หา | อารดา |  |

ผลงานละครทั้งหมดด้านล่างนี้ออกอากาศทางสถานีวิทยุโทรทัศน์กองทัพบก
| ปีพ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2558 | ศีล 5 คนกล้าท้าอธรรม | นายหญิง (รับเชิญ) | ตอน.. บุกเมืองลับแล |

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2547 | รักสุดขั้ว | มีเรีย |  |
| 2547 | หยดน้ำในตะวัน (หนี้เกียรติยศ) | เดือนแรม |  |
| 2547 | รักวันละนิด |  |  |
| 2548 | นางสาวส้มหล่น | รติรส |  |
| 2548 | คุณหนูดอกฟ้ากับแมวข้างบ้าน | ดาราราย |  |
| 2548 | หมอผีไซเบอร์ | ริต้า |  |
| 2549 | ตะวันรุ่งที่ทุ่งกระทิง | แจ่มจิรา |  |
| 2549 | หลงเงาจันทร์ | เขมจิรา สุวรรณเวศน์ (เขม) |  |
| 2550 | รหัสริษยา | จันทร์แจรง คหราชบดี |  |
| 2550 | บุษบาเร่รัก | อรอำไพ |  |
| 2551 | เรไรลูกสาวป่า | สกาวใจ |  |
| 2552 | สะใภ้ใจเด็ด | ลลิตา |  |
| 2552 | เหลี่ยมรัก | ภัทรมน |  |
| 2552 | สายสืบเสียงทอง | มอลลี่ (รับเชิญ) | ตอน คลิปฉาว |
| 2553 | ปอบอพาร์ตเมนท์ | เดียร์ |  |
| 2553 | ตำรวจเหล็ก | กรกช |  |
| 2553 | เฮฮาหน้าซอย รักล้นซอย | รัชดา (รับเชิญ) |  |
| 2554 | อุบัติรักเกาะสวรรค์ | ลูกปัด |  |
| 2555 | กระบือบาล | ช่อผกา |  |
| 2555 | นางแบบโคกกระโดน | ลิซซี่ |  |
| 2555 | เกิดเป็นหงส์ | ขวัญตา |  |
| 2556 | มายาสีมุก | กีกี้ |  |
| 2556 | ยมบาลเจ้าขา | เจนนี่ (รับเชิญ) | ตอน ศีลธรรมไม่กลับมา โลกาจะวินาศ |
| 2557 | กุหลาบร้ายของนายตะวัน | มาลัย |  |
| 2557 | ปีกมงกุฎ | ภารดี |  |
| 2558 | เพลิงตะวัน | นันทนา |  |
| 2564 | เผาขน | มาดามแอ๊ดลี่ |  |
ผลงาน > ละครสั้น

2556 ฟ้ามีตา ตอน...นางนกต่อ รับบท พิมพ์
ผลงาน > ภาพยนตร์

ปี 2547 ภาพยนตร์เรื่อง "คนเล่นของ" รับบท แนน
ผลงาน > ซิทคอม

| ปีพ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2555 | ระเบิดเที่ยงแถวตรง |  | รับเชิญ |
ผลงาน > มิวสิกวิดีโอ

เพลง วิท'ลัย หลายใจ ของ วิด ไฮเปอร์
เพลง เก็บปากไว้กินข้าว ของ  แสน  นากา
เพลง ไม่ขอใครกิน ของ แอ๊ป ธิดาศิริ
เพลง เขียนไว้บนหน้าผาก ของ ไอ..น้ำ
ผลงาน > อื่น ๆ

เดินแบบ
ถ่ายแบบแฟชั่น
ถ่ายแบบชุดว่ายน้ำ
เข้าร่วมการประกวดดัชชี่บอยแอนด์เกิลด์ 2000
รางวัล

รองชนะเลิศอันดับหนึ่งดัชชี่เกิลด์ ปี 2000
แหล่งข้อมูลอื่น

อาริษา วิลล์ ที่อินสตาแกรม
ไอรดา ศิริวุฒิ

| ไอรดา ศิริวุฒิ |
| --- | --- |

สารนิเทศภูมิหลัง
ชื่อเกิด: ไอรดา ศิริวุฒิ
เกิด: 5 กรกฎาคม พ.ศ. 2531 (36 ปี) อำเภอเมือง จังหวัดนครราชสีมา ประเทศไทย
คู่สมรส: ไชยอมร แก้ววิบูลย์พันธุ์ (สมรส 2555; หย่า 2557)
บุตร: 1 คน
อาชีพ:  นักแสดง  นางแบบ  ดีเจ  พิธีกร 
ปีที่แสดง: พ.ศ. 2553–ปัจจุบัน
ไอรดา ศิริวุฒิ (5 กรกฎาคม พ.ศ. 2531) ชื่อเล่น ไอด้า เป็นนักแสดงหญิงและนางแบบชาวไทย เข้าวงการจากการถ่ายนิตยสารวัยรุ่น โฆษณาและมิวสิกวีดิโอ ก่อนที่จะเป็นนักแสดงจากภาพยนตร์เรื่อง สามมิติ (2553) และ เลิฟ จุลินทรีย์ รักมันใหญ่มาก (2554) แชนเนล
ประวัติ

ไอรดา ศิริวุฒิ เกิดเมื่อวันที่ 5 กรกฎาคม พ.ศ. 2531 ในครอบครัวชาวไทยเชื้อสายจีน เป็นบุตรคนที่สองจากทั้งหมดสี่คน สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยรามคำแหง และระดับปริญญาตรีจากคณะวิศวกรรมศาสตร์และเทคโนโลยีอุตสาหกรรม สาขาวิชาพัฒนาผลิตภัณฑ์อาหาร มหาวิทยาลัยศิลปากร
ไอรดาเข้าสู่วงการบันเทิงจากการถ่ายแบบนิตยสารวัยรุ่น ภายหลังจึงเริ่มมีงานโฆษณา มิวสิกวิดีโอ พิธีกร และเป็นนักแสดงในภาพยนตร์เรื่อง สามมิติ และ เลิฟ จุลินทรีย์ รักมันใหญ่มาก
นอกจากงานในวงการบันเทิงแล้ว เธอยังเป็นเน็ตไอดอลที่มีชื่อเสียงด้านการแต่งกาย และดีเจ ทั้งนี้ไอรดายังใฝ่ฝันที่จะเป็นอาจารย์มหาวิทยาลัย
ชีวิตส่วนตัว

ไอรดาคบหากับไชยอมร แก้ววิบูลย์พันธุ์ นักร้องนำวงเดอะบอตทอมบลูส์ ซึ่งไชยอมรตกหลุมรักเธอตั้งแต่แรกเห็น ทั้งสองก็เริ่มความสัมพันธ์กันอย่างเรียบ ๆ และอยู่กินด้วยกันร่วมปีก่อนสมรส ภายหลังจากที่เธอตั้งครรภ์ได้ 5 เดือน ทั้งสองจึงได้สมรสกันแต่ไม่จดทะเบียนเมื่อวันที่ 27 พฤษภาคม พ.ศ. 2555 โดยพิธีจัดขึ้นอย่างศาสนาคริสต์นิกายโปรเตสแตนต์ เนื่องจากไชยอมรนับถือศาสนาดังกล่าว และหลังจากนี้เธอก็เปลี่ยนไปนับถือศาสนาคริสต์ตามสามี
ไอรดาป่วยเป็นโรคไทรอยด์ ทาลัสซีเมีย และโลหิตจาง ซึ่งเธอเพิ่งทราบหลังการตั้งครรภ์ ขณะที่เธอตั้งครรภ์จึงมีความเสี่ยงและเป็นอันตรายต่อเธอและเด็กในครรภ์ แต่ที่สุดเธอกำเนิดบุตรเมื่อวันที่ 21 กันยายน พ.ศ. 2555 โดยการผ่าคลอด บุตรสาวของเธอชื่อ ลัลลาเบล ศิริวุฒิ ส่วนชื่อ "ลัลลาเบล" นั้น ไชยอมรได้ให้เหตุผลว่า "...มาจากคำว่า ลัลลาบาย ที่เป็นเพลงกล่อมเด็กเนื่องจากคุณพ่อเป็นศิลปินและหลงรักในเสียงดนตรี และ คำว่า เบล มาจากภาษาฝรั่งเศสที่แปลว่าหญิงสาวสวยเหมือนเป็นตัวแทนของคุณแม่ที่เป็นแฟชั่นนิสต้า" แต่ปลายเดือนกันยายน พ.ศ. 2557 ไชยอมรได้ออกมายอมรับว่าได้แยกกันอยู่กับไอรดามาหนึ่งเดือน เนื่องจากตนมีหญิงอื่น ตั้งแต่นั้นเธอจึงกลายเป็นแม่เลี้ยงเดี่ยว
กลางปี พ.ศ. 2558 ไอรดาได้เปิดตัวว่าคบหากับวราวุฒิ บราวน์ นายแบบ ที่ต่อมาทั้งสองร่วมงานกันเป็นครั้งแรกหลังคบหามา 3 เดือน ในมิวสิกวิดีโอเพลงยิ่งกว่าฝัน ของภรัณยู โรจนวุฒิธรรม ต่อมาไอรดาและวราวุฒิเลิกรากันเมื่อเดือนกุมภาพันธ์ พ.ศ. 2562 โดยให้เหตุผลว่าทั้งสองเข้ากันไม่ได้
ผลงาน > ละครโทรทัศน์

| ปี | เรื่อง | บทบาท |
| --- | --- | --- |
| 2560 | ยุทธการสลัดนอ | ริสา |
ผลงาน > ซีรีส์

| ปี | เรื่อง | บทบาท |
| --- | --- | --- |
| 2558 | Love Songs Love Stories เพลง รุนแรงเหลือเกิน | ชมจันทร์ |
| 2558 | รักทรหด เดอะซีรีส์ | พิมพ์ฟ้า |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2553 | สามมิติ | ป้า |
| 2554 | เลิฟ จุลินทรีย์ รักมันใหญ่มาก | ปลา |
ผลงาน > มิวสิกวิดีโอ

| ปี | เรื่อง | บทบาท |
| --- | --- | --- |
| 2553 | "หนีไม่พ้น" | อีโบลา |
| 2553 | "หนึ่งคนพิเศษ" | พัดชา เอนกอายุวัฒน์ |
| 2553 | "Brighter Day" | เคลียร์ ร่วมกับพิชญะ นิธิไพศาลกุล |
| 2553 | "ภาษาดอกไม้" | แคลอรี่ส์ บลาห์ บลาห์ |
| 2554 | "เวลา" | ค็อกเทล |
| 2554 | "กันและกัน" | ศุภรุจ เตชะตานนท์ |
| 2554 | "เอ่อ เอ่อ คือว่าฉันรักเธอ" | เดอะบอตทอมบลูส์ |
| 2554 | "ใช่เธอ (It's You)" | ภาณุ จิระคุณ ร่วมกับธนันต์ธรญ์ นีระสิงห์ |
| 2555 | "ไอรดา" | ไชยอมร แก้ววิบูลย์พันธุ์ |
| 2555 | "เพลงรักเก่า" | ฟรายเดย์ |
| 2558 | "ยิ่งกว่าฝัน" | ภรัณยู โรจนวุฒิธรรม |
| 2559 | "ใครเจ็บกว่า" | อีทีซี |
เขาฟานซีปัง

| เขาฟานซีปัง |
| --- | --- |

จุดสูงสุด
ความสูง เหนือระดับน้ำทะเล: 3,147.3 เมตร (10,326 ฟุต) 
ความสูง ส่วนยื่นจากฐาน: 1,613 เมตร (5,292 ฟุต) 
รายชื่อ: จุดที่สูงที่สุดของประเทศ Ultra
พิกัด: 22°18′12″N 103°46′30″E﻿ / ﻿22.30333°N 103.77500°E﻿ / 22.30333; 103.77500 
ข้อมูลทางภูมิศาสตร์
เขาฟานซีปังที่ตั้งของเขาฟานซีปังในประเทศเวียดนาม 
ประเทศ: เวียดนาม
รัฐ/จังหวัด: จังหวัดลายเจิว จังหวัดหล่าวกาย ประเทศเวียดนาม
เขต/อำเภอ: ตามเดื่อง, ซาปา
การพิชิต
เส้นทางง่ายสุด: กระเช้าไฟฟ้า
ฟานซีปัง (เวียดนาม: Phan Xi Păng) เป็นภูเขาที่มีความสูงที่สุดในประเทศเวียดนามด้วยความสูง 3,143 เมตร โดยได้ฉายาว่า "หลังคาแห่งอินโดจีน" อยู่ในเมืองซาปา จังหวัดหล่าวกายในประเทศเวียดนาม ฟานซีปังอยู่บนทิวเขาฮหว่างเลียนเซิน (Hoàng Liên Sơn)
สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์

| สมเด็จพระเจ้าบรมวงศ์เธอ เจ้าฟ้ามหามาลา |
| --- | --- |
สมเด็จพระเจ้าบรมวงศ์เธอ ชั้น 2 เจ้าฟ้าชั้นเอก กรมพระยาบำราบปรปักษ์

ผู้สำเร็จราชการในพระราชสำนักและพระคลังทั้งปวง
รัชสมัย: พระบาทสมเด็จพระจุลจอมเกล้าเจ้าอยู่หัว
สมุหนายก
ดำรงตำแหน่ง: พ.ศ. 2421 - 2429
รัชสมัย: พระบาทสมเด็จพระจุลจอมเกล้าเจ้าอยู่หัว
ก่อนหน้า: เจ้าพระยาภูธราภัย (นุช บุณยรัตพันธุ์)
ถัดไป: เจ้าพระยารัตนบดินทร์ (รอด กัลยาณมิตร)

ประสูติ: 24 เมษายน พ.ศ. 2362
สิ้นพระชนม์: 1 กันยายน พ.ศ. 2429 (67 ปี)
พระชายาและหม่อม: พระเจ้าราชวรวงศ์เธอ พระองค์เจ้าบันเทิง หม่อมทรัพย์  หม่อมกลีบ
พระบุตร: 11 พระองค์
ราชสกุล: มาลากุล
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: สมเด็จพระเจ้าบรมวงศ์เธอ เจ้าฟ้ากุณฑลทิพยวดี
สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ มีพระนามเดิมว่า เจ้าฟ้ากลาง (24 เมษายน พ.ศ. 2362 - 1 กันยายน พ.ศ. 2429) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี (พระราชธิดาในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาทองสุก ซึ่งเป็นพระธิดาในพระเจ้าอินทวงศ์แห่งนครเวียงจันทน์) พระองค์เป็นต้นราชสกุล มาลากุล และเป็นพระโสทรอนุชาใน สมเด็จพระเจ้าบรมวงศ์เธอ เจ้าฟ้าอาภรณ์ (ต้นราชสกุล อาภรณ์กุล) ทั้งสองราชสกุลจึงถือเป็นญาติใกล้ชิดกัน
พระประวัติ

หลังทรงสำเร็จการศึกษา ทรงเข้ารับราชการในรัชกาลพระบาทสมเด็จพระนั่งเกล้าเจ้าอยู่หัว ต่อมาในรัชกาลพระบาทสมเด็จพระจอมเกล้าเจ้าอยู่หัว ทรงรับราชการในกรมวัง ดูแลภายในพระบรมมหาราชวังและพิจารณาตัดสินคดีความ กรมพระคชบาล และกรมสังฆการีธรรมการ (ปัจจุบัน คือ กรมการศาสนา) ถึงปีกุน พ.ศ. 2394 ได้รับพระราชทานพระสุพรรณบัฏจารึกพระนามว่า สมเด็จพระเจ้าน้องยาเธอ เจ้าฟ้ามหามาลา อิศวราธิราชรวิวงศ์ บรมพงศ์ปฏิพัทธ์ บุรุษรัตน์วโรภโตสุชาติ บริษัทยนาถนรินทราธิบดี ให้ตั้งเจ้ากรมเป็นกรมหมื่นบำราบปรปักษ์ ทรงบังคับบัญชากรมพระภูษามาลาคลังวิเศษคลังข้างใน จนเป็นที่ไว้วางพระราชหฤทัย ในวันที่ 9 สิงหาคม พ.ศ. 2410 มีพระบรมราชโองการให้เลื่อนขึ้นเป็นเจ้าฟ้าต่างกรมผู้ใหญ่ชั้นกรมขุน ทรงศักดินา 50,000
ต่อมาในรัชกาลพระบาทสมเด็จพระจุลจอมเกล้าเจ้าอยู่หัว ที่ประชุมพระบรมวงศานุวงศ์และข้าราชการพร้อมกันสมมติให้เป็น ผู้สำเร็จราชการในพระราชสำนักและว่าพระคลังทั้งปวง ต่อมาทรงเป็นผู้สำเร็จราชการกรมมหาดไทย สมุหนายกอัครมหาเสนาบดี ว่าราชการหัวเมืองต่างๆ และเกี่ยวข้องกับชาวต่างประเทศ ทรงเป็นประธานของพระบรมวงศานุวงศ์ ในวันที่ 20 เมษายน พ.ศ. 2417 จึงโปรดเกล้าฯ ให้เลื่อนเป็นสมเด็จพระเจ้าบรมวงศ์เธอ เจ้าฟ้ามหามาลา กรมพระบำราบปรปักษ์ มหิศวรศักดิสุนทรรวิวงศ์ บรมพงศ์บริพัตรวิวัฒนยโสดม สรรพศิลปาคมอุดมกิจ พิฆเนศวรประสิทธิคชกรรมศาสตร โหรกลานุวาทกาพยปฏิภาณ สฤษฏิสรรพศุภการ สกลรักษฎาธิกิจปรีชาวตโยฬาร์ ยุติธรรมาทวาธยาศรัย ไตรศรีรัตนธาดา มหันตเดชานุภาพถบพิตร ทรงศักดิดา 50,000
และในวันที่ 12 ธันวาคม พ.ศ. 2428 เลื่อนเป็น สมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์ มหิศวรศักดิสุนทรรวิวงศ์ บรมพงศ์บริพัตร วิวัฒนยโศดม สรรพศิลปาคมอุดมกิจ พิฆเนศวรประสิทธิคชกรรมศาสตร์ โหรกลานุวาทกาพยปฏิภาณ สฤษฏิศุภการสกลรักษฎาธิกิจ ปรีชาวตโยฬารสมบูรณคุณสารสุจริตจริยาภิรมย์ ราชพงศานุกรมมุขประดิษฐาสกลนราภิมานิต นริศราธิบดินทร์ ปรมินทรมหาราชวโรประการ ปรัชาชาญยุติธรรมาชวาธยาศรัย ศรีรัตนตรัยสรณคุณารักษ์ บรมอรรคมหาบุรุษยรัตนสุขุมาลกระษัตริย์วิสุทธิชาติ ธรรมิกนาถบพิตร ทรงศักดินา 60,000
สิ้นพระชนม์

สมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์ เริ่มประชวรมาตั้งแต่เดือน 8 ปีจอ อัฐศก (พ.ศ. 2429) มีพระอาการเสวยไม่ได้ บรรทมไม่หลับ ถึงวันจันทร์ที่ 23 สิงหาคม พระอาการทรุดลง เสวยได้แต่พระกระยาหารต้มไม่เกินหนึ่งฝาเล็ก ได้พระโอสถแล้วพระอาการทรงมาจนถึงวันอาทิตย์ที่ 29 สิงหาคม ก็ทรุดลงอีก เสวยได้แต่น้ำพระกระยาหารต้ม ครึ่งฝาถ้วยเล็ก พระอาการทรุดลงเรื่อย ๆ ถึงวันอังคารที่ 31 สิงหาคม ทรงอ่อนเพลีย ประชวรพระนาภี ทรงหอบเป็นคราว ๆ พระเนตรมัว พระกรรณตึง จนกระทั่งวันพุธ ขึ้น 4 ค่ำ เดือน 10 ตรงกับวันที่ 1 กันยายน ทรงหอบและเพลียมากขึ้น สิ้นพระชนม์เมื่อเวลา 4.25 น. สิริพระชันษา 67 ปี 130 วัน ช่วงบ่าย พระบาทสมเด็จพระจุลจอมเกล้าเจ้าอยู่หัว เสด็จฯพร้อมด้วยพระบรมวงศานุวงศ์มาสรงน้ำพระศพ แล้วโปรดให้เจ้าพนักงานเชิญพระศพลงพระลอง ตั้งบนแว่นฟ้า ประกอบพระโกศกุดั่นใหญ่ เครื่องสูง 9 คัน ชุมสาย 4 คัน พระพิธีธรรม 8 รูป สวดพระอภิธรรมทั้งกลางวันกลางคืน ได้รับพระราชทานเพลิงพระศพ ณ พระเมรุท้องสนามหลวง เมื่อวันที่ 28 เมษายน พ.ศ. 2430
พระเกียรติยศ

| ธรรมเนียมพระยศของ สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

สมเด็จพระเจ้าลูกเธอ เจ้าฟ้ากลาง (24 เมษายน พ.ศ. 2362 - 21 กรกฎาคม พ.ศ. 2367)
สมเด็จพระเจ้าน้องยาเธอ เจ้าฟ้ากลาง (21 กรกฎาคม พ.ศ. 2367 - พ.ศ. 2394)
สมเด็จพระเจ้าน้องยาเธอ เจ้าฟ้ามหามาลา (พ.ศ. 2394 - 9 สิงหาคม พ.ศ. 2410)
เจ้ากรม-หมื่นบำราบปรปักษ์
ปลัดกรม-หมื่นพิทักษ์พลพยุห์
สมุห์บาญชี-หมื่นบันลุอักษรศาสตร์
สมเด็จพระเจ้าน้องยาเธอ เจ้าฟ้ามหามาลา กรมขุนบำราบปรปักษ์ (9 สิงหาคม พ.ศ. 2410 - 1 ตุลาคม พ.ศ. 2411)
เจ้ากรม-ขุนบำราบปรปักษ์ (ศักดินา 800)
ปลัดกรม-หมื่นพิทักษ์พลพยุห์ (ศักดินา 600)
สมุห์บาญชี-หมื่นบันลุอักษรศาสตร์ (ศักดินา 300)
สมเด็จพระเจ้าบรมวงศ์เธอ เจ้าฟ้ามหามาลา กรมขุนบำราบปรปักษ์ (1 ตุลาคม พ.ศ. 2411 - 20 เมษายน พ.ศ. 2417)
สมเด็จพระเจ้าบรมวงศ์เธอ เจ้าฟ้ามหามาลา กรมพระบำราบปรปักษ์ (20 เมษายน พ.ศ. 2417 - 12 ธันวาคม พ.ศ. 2428)
เจ้ากรม-พระบำราบปรปักษ์ (ศักดินา 800)
ปลัดกรม-หลวงพิทักษ์พลพยุห์ (ศักดินา 600)
สมุห์บาญชี-ขุนบันลุอักษรศาสตร์ (ศักดินา 400)
สมเด็จพระเจ้าบรมวงศ์เธอ เจ้าฟ้ามหามาลา กรมสมเด็จพระบำราบปรปักษ์ (12 ธันวาคม พ.ศ. 2428 - 1 กันยายน พ.ศ. 2429)
เจ้ากรม-พระยาบำราบปรปักษ์ (ศักดินา 1600)
ปลัดกรม-พระพิทักษ์พลพยุห์ (ศักดินา 800)
สมุห์บาญชี-หลวงบันลุอักษรศาสตร์ (ศักดินา 400)
เครื่องราชอิสริยาภรณ์

พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. ไม่ปรากฏ –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. ไม่ปรากฏ –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ทานาบาตะ

เซ็นได ปี 2005
ทานาบาตะ (ญี่ปุ่น: 七夕 หมายถึงยามเย็นของวันที่เจ็ด) เป็นเทศกาลเฉลิมฉลองตามดวงดาวของญี่ปุ่น มีต้นกำเนิดมาจากงานเทศกาลเจ็ดนางฟ้าของจีน เนื่องจากการพบกันของนางฟ้าโอริฮิเมะ (ดาวเวกา) และฮิโกโบชิ (ดาวอัลแทร์) ผู้เลี้ยงวัวบนสวรรค์ โดยอ้างอิงจากตำนานในอดีตว่าทางช้างเผือกคือแม่น้ำของดวงดาวพาดผ่านท้องฟ้า ได้แยกคู่รักคือโอริฮิเมะและฮิโกโบชิไม่ให้ได้อยู่กินด้วยกันฉันสามีภรรยา แต่อนุญาตให้พบกันเพียงปีละหนึ่งครั้งในวันที่เจ็ดของเดือนที่เจ็ดตามปฏิทินสุริยจันทคติ เทศกาลเฉลิมฉลองมีขึ้นตอนกลางคืนของวันนั้น
เนื้อเรื่อง

เทศกาลทานาบาตะได้รับอิทธิพลจากตำนานเจ็ดนางฟ้าจากประเทศจีน ตำนานมีหลายหลายรูปแบบ บางรูปแบบได้ถูกรวมอยู่ในตำนานหมื่นใบไม้ ซึ่งเป็นหนังสือรวบรวมบทกลอนเก่าแก่ที่สุดของญี่ปุ่น
รูปแบบของตำนานที่ถูกกล่าวขานมากที่สุดก็คือ  นางฟ้าโอริฮิเมะเป็นลูกสาวของกษัตริย์แห่งท้องฟ้า (หรือจักรวาล) ทำหน้าที่ทอผ้าอยู่ที่แม่น้ำอามาโนกาวะ ท่านพ่อชอบฝีมือการทอผ้าของเธอ แม้ว่าเธอจะทำงานอย่างหนักทุกวันแต่มันก็ไม่ได้ทำให้เธอมีความสุข เพราะไม่ได้พบหรือได้หลงรักชายใดเลย กษัตริย์แห่งท้องฟ้าผู้ห่วงใยลูกสาวเลยได้จัดการให้เธอได้พบกับฮิโกโบชิผู้เลี้ยงวัวอาศัยอยู่อีกฝั่งของทางช้างเผือก เมื่อทั้งคู่ได้พบกัน ไม่นานนักทั้งคู่ก็ได้หลงรักกันและได้แต่งงาน เมื่อแต่งงานแล้วนางฟ้าโอริฮิเมะก็ไม่ได้ขยันทอผ้าดั่งที่เคย ส่วนฮิโกโบชิก็ได้ปล่อยให้วัววิ่งเพ่นพ่านไปทั่วสวรรค์ 
ด้วยความโกรธ กษัตริย์แห่งท้องฟ้าจึงได้แยกทั้งคู่ไม่ให้พบกัน กีดกั้นโดยทางช้างเผือก นางฟ้าโอริฮิเมะเสียใจจากการสูญเสียสามีจึงได้ขอร้องบิดาของตนให้ได้เจอกับสามีของนางอีกครั้ง บิดาพ่ายแพ้แก่น้ำตาของลูกสาวจึงยอมให้ทั้งคู่สามารถเจอกันได้ในวันที่เจ็ดเดือนเจ็ดของทุกปี แต่จะสามารถพบได้ก็ต่อเมื่อเธอทำงานอย่างหนักและทอผ้าจนเสร็จ เมื่อถึงเวลาที่จะได้พบกันอีกครั้งแรก ทั้งคู่ไม่สามารถข้ามทางช้างเผือกมาพบกันได้เนื่องจากไร้ซึ่งสะพานข้ามทางช้างเผือก  เมื่อรู้ดังนั้น นางฟ้าโอริฮิเมะได้ร้องไห้อย่างหนักจนฝูงนกกางเขนได้เข้ามาหาด้วยความสงสารและสัญญาว่าจะสร้างสะพานโดยใช้ปีกของพวกมันช่วยกัน จนเธอสามารถข้ามทางช้างเผือกได้ มีคนกล่าวไว้ว่าถ้าในวันทานาบาตะปีไหนเกิดฝนตก เหล่าฝูงนกกางเขนจะไม่สามารถช่วยเป็นสะพานในปีนั้นได้ จะทำให้ทั้งคู่ต้องรออีกถึงปีหน้าเพื่อที่จะได้พบกันอีก
เนื้อเรื่อง > ชื่อ

นางฟ้าโอริฮิเมะ และ ฮิโกโบชิ มีชื่อเรียกหลากหลายรูปแบบ
| นางฟ้าโอริฮิเมะ | ฮิโกโบชิ |
| --- | --- |
ทานาบาตะ-ซึเมะ  เมะ-ทานาบาตะ-ซามะ  อาซากาโอะ-ฮิเมะ  อิโตะ-โอริ-ฮิเมะ  โมโมโกะ-ฮิเมะ  ทากิโมโน-ฮิเมะ  ซาซากานิ-ฮิเมะ: โอะ-ทานาบาตะ-ซามะ  ไคโบชิ  เคงยู
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทานาบาตะ
Kids Web Japan
อัลกุรนะตุสเซาดาอ์

| อัลกุรนะตุสเซาดาอ์   Qurnat as Sawdā |
| --- | --- |
القرنة السوداء

จุดสูงสุด
ความสูง เหนือระดับน้ำทะเล: 3,088 เมตร (10,131 ฟุต)
ความสูง ส่วนยื่นจากฐาน: 2,393 เมตร (7,851 ฟุต)
รายชื่อ: จุดที่สูงที่สุดของประเทศ Ultra
พิกัด: 34°18′00″N 36°07′00″E﻿ / ﻿34.30000°N 36.11667°E﻿ / 34.30000; 36.11667 
ข้อมูลทางภูมิศาสตร์
อัลกุรนะตุสเซาดาอ์   Qurnat as Sawdā 
เทือกเขา: Jabal Al-Makmel North Lebanon
อัลกุรนะตุสเซาดาอ์ (อาหรับ: القرنة السوداء) เป็นภูเขาในประเทศเลบานอนในทิวเขาเลบานอน เป็นจุดสูงที่สุดของประเทศ มีความสูง 3,088 เมตร เหนือระดับน้ำทะเลปานกลาง ที่ความสูง 1,800 ม. ปกคลุมด้วยหิมะตลอด 4 เดือนต่อปี และที่ความสูงมากกว่า 2,500 เมตร ปกคลุมด้วยหิมะ 6 เดือนต่อปี
ปรารถนา สัชฌุกร

| ปรารถนา ตันติพิพัฒน์ |
| --- | --- |
ชื่อเกิด: ปรารถนา สัชฌุกร
ชื่ออื่น: ปรารถนา ตันติพิพัฒน์
เกิด: 6 กรกฎาคม พ.ศ. 2505 (62 ปี) อำเภอโนนสูง จังหวัดนครราชสีมา ประเทศไทย
คู่สมรส: รอน บรรจงสร้าง (2537–ปัจจุบัน)
อาชีพ: นักแสดง ผู้จัดละคร
ปีที่แสดง: พ.ศ. 2525–ปัจจุบัน
ปรารถนา สัชฌุกร (เกิด 6 กรกฎาคม พ.ศ. 2505) ชื่อเล่น กล้วย  เป็นนักแสดงและผู้จัดละครชาวไทย เป็นพี่น้องฝาแฝดกับ ปาริฉัตร ไพรหิรัญ หรือ ปาริฉัตร สัชฌุกร